techiaith/cofnodycynulliad_en-cy huggingface dataset:
English: Minister, can I ask you with regard to recycling rates in Wales? One of the best-performing local authorities was Conwy, and it has managed to achieve its success in recycling with a current recycling regime with a trolley box that is collected on a weekly basis, with different recyclates that are collected at the kerbside and separated at the kerbside, and then a black bin collection on a fortnightly basis. Now, you may be aware that the local authority is planning to move to a three-week cycle across the local authority area, and is about to conduct a pilot also, which it intends to commence in the summer months, of a four-weekly collection cycle. I'm very concerned about that pilot and the impact that it might have on encouraging positive recycling behaviour amongst the local community. There's a lot of concern that that might lead to environmental problems from those who don't engage in recycling in the way that you and I would want them to, and there's no provision within the proposals to deal with pet waste, which of course can be particularly unpleasant if left festering in black bins for a long time. So, I just wonder, Minister, what guidance you might be able to issue, as the Welsh Government, to ensure that these things are catered for properly, so that if there is a shift to a four-weekly general refuse collection service, that doesn't have an adverse impact on the wider environment, upon local communities, and indeed on the visitor economy, particularly in a place like Conwy where visitors are essential in giving that particular area an economic boost?
Welsh: Weinidog, a gaf i ofyn ichi ynghylch cyfraddau ailgylchu yng Nghymru? Un o'r awdurdodau lleol oedd yn perfformio orau oedd Conwy, ac mae wedi llwyddo i sicrhau llwyddiant o ran ailgylchu gyda threfn ailgylchu gyfredol a bocs troli sy'n cael ei gasglu'n wythnosol, a gwahanol ddeunyddiau ailgylchu sy'n cael eu casglu wrth ymyl y ffordd a'u didoli wrth ymyl y ffordd, ac yna gasgliad bin du bob pythefnos. Yn awr, fel y gwyddoch efallai, mae'r awdurdod lleol yn bwriadu symud i gylch tair wythnos ar draws ardal yr awdurdod lleol, ac mae ar fin cynnal cynllun peilot hefyd, y mae'n bwriadu ei gychwyn yn ystod misoedd yr haf, ar gyfer casglu bob pedair wythnos. Rwyf yn bryderus iawn am y cynllun peilot a'r effaith y gallai ei chael ar annog ymddygiad ailgylchu cadarnhaol ymysg y gymuned leol. Mae llawer o bryder y gallai hynny arwain at broblemau amgylcheddol yn sgil y rhai nad ydynt yn ailgylchu yn y ffordd y byddech chi a fi am iddynt ei wneud, ac nid oes darpariaeth yn y cynigion i ymdrin â gwastraff anifeiliaid anwes, sydd wrth gwrs yn gallu bod yn arbennig o annymunol os caiff ei adael i bydru mewn biniau du am yn hir. Felly tybed, Weinidog, pa ganllawiau y gallai Llywodraeth Cymru eu cyhoeddi er mwyn sicrhau y darperir ar gyfer y pethau hyn yn iawn, felly os oes newid i wasanaeth casglu sbwriel cyffredinol bob pedair wythnos, nad yw'n cael effaith andwyol ar yr amgylchedd ehangach, ar gymunedau lleol, ac yn wir ar yr economi ymwelwyr, yn enwedig mewn lle fel Conwy lle mae ymwelwyr yn hanfodol o ran rhoi hwb economaidd i'r ardal benodol honno?
English: I thank Darren Millar for his question. I was aware Conwy are going to pilot to trial four-weekly collections. I think they're starting at the end of next month. We, as a Welsh Government, don't have a policy for monthly collection of non-recyclable rubbish. It really is a matter for local authorities to decide the frequency of their waste collections and what's best for their community and their local populations. I have no plans to enforce any specific collection frequency arrangements on them. In relation to pet waste, that's not something that has come across my desk in these early days. But I think you do raise a very important point about pet waste and I'm happy to have a look at that and write to the Member.
Welsh: Diolch i Darren Millar am ei gwestiwn. Roeddwn yn gwybod bod Conwy yn bwriadu cynnal cynllun peilot i dreialu casgliadau bob pedair wythnos. Credaf eu bod yn dechrau ddiwedd y mis nesaf. Nid oes gennym ni yn Llywodraeth Cymru bolisi ar gyfer casglu sbwriel na ellir ei ailgylchu yn fisol. Mater i awdurdodau lleol yw penderfynu pa mor aml y maent yn casglu gwastraff a beth sydd orau i'w cymuned a'u poblogaethau lleol. Nid oes gennyf ddim cynlluniau i orfodi unrhyw drefniadau penodol arnynt ynghylch pa mor aml y cesglir gwastraff. O ran gwastraff anifeiliaid anwes, nid yw hynny'n rhywbeth sydd wedi cyrraedd fy nesg yn y dyddiau cynnar hyn. Ond credaf eich bod yn codi pwynt pwysig iawn am wastraff anifeiliaid anwes ac rwyf yn hapus i gael golwg ar hynny ac ysgrifennu at yr Aelod.
English: I have two more speakers and we've got less than a minute to get through them. Can I ask both speakers, then, just for questions on this occasion, please? I've got Jenny Rathbone next.
Welsh: Mae gennyf ddau siaradwr arall ac mae gennym lai na munud i fynd trwyddynt. A gaf i ofyn i'r ddau siaradwr, felly, am gwestiynau yn unig ar yr achlysur hwn, os gwelwch yn dda? Jenny Rathbone nesaf.
English: Thank you very much, and welcome, Minister. I'd just like to pay tribute to - you've said that an amount of food waste is still appearing in black recycling, which is obviously a major health issue, as well as loved by the gulls - the work that Love Food Hate Waste is doing to divert food from having to go to land waste into being used productively by organisations. I think it's really important. I just want to ask you about the perverse incentives around weight-based recycling - No. 1 - and also what consideration you might give to how we could put levies on the plastic bottles or the can lids that have been mentioned earlier by others as a way of ensuring that we're not sorting out one problem and creating another. How can we get the polluter to pay - i.e. those who do tip their cans onto the beach? How do we prevent that happening in the first place by maybe having bottles for drinks that have to be returnable as an alternative to that?
Welsh: Diolch yn fawr iawn, a chroeso, Weinidog. Hoffwn dalu teyrnged - rydych wedi dweud bod rhyw gymaint o wastraff bwyd yn dal i ymddangos mewn ailgylchu du, sydd yn amlwg yn fater iechyd mawr, yn ogystal ag yn hoff iawn gan y gwylanod - i'r gwaith y mae Hoffi Bwyd Casáu Gwastraff yn ei wneud i ddargyfeirio bwyd rhag gorfod mynd i safleoedd tirlenwi a chael ei ddefnyddio'n gynhyrchiol gan sefydliadau. Credaf fod hynny'n bwysig iawn. Hoffwn ofyn ichi am y cymhellion croes o ran ailgylchu seiliedig ar bwysau - Rhif 1 - a hefyd pa ystyriaeth y gallech ei rhoi i sut y gallem roi ardollau ar y poteli plastig neu'r caeadau caniau sydd wedi eu crybwyll yn gynharach gan eraill fel ffordd o sicrhau nad ydym yn datrys un broblem a chreu un arall. Sut allwn ni gael y llygrwr i dalu - h.y. y rhai sydd yn taflu eu caniau ar y traeth? Sut mae atal hynny rhag digwydd yn y lle cyntaf drwy efallai gael poteli diodydd y mae'n rhaid eu dychwelyd fel dewis amgen i hynny?
English: Thank you, Jenny Rathbone. You will have heard me say to previous Members my views on deposit-return schemes, in relation to your last question. In relation to throwing out by weight, a briefing I read was embracing what other European countries have done. I think Austria and Italy and parts of Belgium were areas where they'd had a pay-as-you-throw tax. I actually think that's quite controversial. Going forward, we would have to consider future models of how we fund local authorities to deliver the high-quality services that we've seen. But, certainly, I wouldn't think pay-as-you-throw would be something that I would want to see here in Wales. I absolutely agree that we know that probably 50 per cent of rubbish thrown into a black bin could be recycled. It's about ensuring that we find a way of encouraging people to look at what they're throwing away - to have a look around their house and see what they can throw away, and to make sure they throw the right things away in the right places at the right time. It may be that we need to have a further campaign, for instance, to raise public awareness. I think that's been very successful previously. But these are all things that I will have to consider to make sure that we do reach that 70 per cent target.
Welsh: Diolch ichi, Jenny Rathbone. Byddwch wedi fy nghlywed yn dweud wrth Aelodau blaenorol am fy safbwyntiau ar gynlluniau blaendal-dychwelyd, o ran eich cwestiwn olaf. Mewn perthynas â thaflu yn ôl pwysau, roedd briff yr oeddwn yn ei ddarllen yn cofleidio'r hyn y mae gwledydd eraill yn Ewrop wedi ei wneud. Credaf fod Awstria a'r Eidal a rhannau o Wlad Belg yn ardaloedd lle'r oedd treth talu wrth daflu. Credaf fod hynny'n eithaf dadleuol. Wrth symud ymlaen, byddai'n rhaid inni ystyried modelau ar gyfer sut yr ydym yn ariannu awdurdodau lleol i ddarparu'r gwasanaethau uchel eu safon yr ydym wedi'u gweld. Ond, yn sicr, ni chredaf y byddai talu-wrth-daflu yn rhywbeth y byddwn am ei weld yma yng Nghymru. Cytunaf yn llwyr ein bod yn gwybod y gallai 50 y cant o sbwriel yn ôl pob tebyg sy'n cael ei daflu i mewn i fin du gael ei ailgylchu. Mae'n fater o sicrhau ein bod yn dod o hyd i ffordd o annog pobl i edrych ar yr hyn y maent yn ei daflu - edrych o gwmpas eu tŷ a gweld yr hyn y gallant ei daflu, a sicrhau eu bod yn taflu'r pethau iawn yn y mannau iawn ar yr adeg iawn. Efallai y bydd angen inni gael ymgyrch arall, er enghraifft, i godi ymwybyddiaeth y cyhoedd. Credaf fod hynny wedi bod yn llwyddiannus iawn yn y gorffennol. Ond mae'r rhain i gyd yn bethau y bydd yn rhaid imi eu hystyried er mwyn gwneud yn siŵr ein bod yn cyrraedd y targed o 70 y cant.
English: That's two questions and we're out of time. I've been very lenient.
Welsh: Mae hynna'n ddau gwestiwn ac mae ein hamser ar ben. Rwyf wedi bod yn drugarog iawn.
English: You've been extremely lenient, and thank you ever so much.
Welsh: Rydych wedi bod yn hynod drugarog, a diolch yn fawr iawn ichi.
English: Yes, well, don't push it any further. [Laughter.]Cabinet Secretary.
Welsh: Ie, wel, peidiwch â gwthio ymhellach. [Chwerthin.]Ysgrifennydd y Cabinet.
English: Thank you, Deputy Presiding Officer, and I thank Nathan Gill for his question, although I think it was a little bit sour. It was a shame that that was the last question to end what I think has been a really positive statement. You know, the statistics don't back up what you're saying. I don't think we've had to use carrots and sticks. I really think people have engaged with this. I do accept that we've reached, with 58 or 59 per cent, a bit of a plateau and, to get to that 70 per cent, we are going to have to think about different things, about how we get that 50 per cent out of the residual waste into the recycling boxes. But, you know, every local authority is engaging in the way that you referred to in Anglesey and Conwy, not just those two local authorities. Unfortunately, we have 22 local authorities, and sometimes - I'm not saying we have 22 examples of how we do it, but, again, let's look at best practice, let's make sure that we get that best practice around Wales to ensure that we do reach those targets. They are ambitious, but I do think they are achievable and, as I mentioned in a previous answer, we chose to have those targets; we chose for Wales to be a high recycling nation. Thank you.
Welsh: Diolch, Ddirprwy Lywydd, a diolch i Nathan Gill am ei gwestiwn, er fy mod yn meddwl ei fod braidd yn sur. Roedd yn drueni mai dyna oedd y cwestiwn olaf i roi terfyn ar yr hyn yr wyf yn meddwl sydd wedi bod yn ddatganiad cadarnhaol iawn. Wyddoch chi, nid yw'r ystadegau'n ategu'r hyn yr ydych yn ei ddweud. Nid wyf yn credu ein bod wedi gorfod defnyddio moron a ffyn. Rwyf yn meddwl bod pobl wedi ymgysylltu â hyn yn wirioneddol. Rwyf yn derbyn ein bod wedi cyrraedd, gyda 58 neu 59 y cant, tipyn o fan gwastad, ac er mwyn cyrraedd y 70 y cant, bydd yn rhaid inni feddwl am bethau gwahanol, ynghylch sut mae cael y 50 y cant allan o'r gwastraff gweddilliol i mewn i'r blychau ailgylchu. Ond, wyddoch chi, mae pob awdurdod lleol yn ymgysylltu yn y ffordd y cyfeiriasoch ato yn Ynys Môn a Chonwy, nid dim ond y ddau awdurdod lleol hynny. Yn anffodus, mae gennym 22 o awdurdodau lleol, ac weithiau - nid wyf yn dweud bod gennym 22 o enghreifftiau o'r ffordd yr ydym yn gwneud hyn, ond, unwaith eto, gadewch inni edrych ar yr arfer gorau, gadewch inni sicrhau ein bod yn cael yr arfer gorau ledled Cymru i sicrhau ein bod yn cyrraedd y targedau hynny. Maent yn uchelgeisiol, ond credaf eu bod yn gyraeddadwy, ac fel y soniais mewn ateb blaenorol, ein dewis ni oedd y targedau hynny; ein dewis ni oedd i Gymru fod yn genedl â lefelau uchel o ailgylchu. Diolch.
English: We move on to the next item, which is a statement by the Minister for Skills and Science on apprenticeships in Wales, and I call on Julie James.
Welsh: Symudwn ymlaen at yr eitem nesaf, sef datganiad gan y Gweinidog Sgiliau a Gwyddoniaeth ar brentisiaethau yng Nghymru, a galwaf ar Julie James.
English: Can I thank the Minister for her statement? Minister, I recently met with the principal of Merthyr college and our dialogue included discussions around apprenticeship programmes delivered in conjunction with employers such as General Dynamics in Merthyr, which, working in partnership with Merthyr college, is creating two new all-age apprenticeship programmes starting in September 2016, when the first staff start taking up their employment at that facility. Those apprenticeships will be in manufacturing, engineering and mechanical fitter/craft apprenticeships. Will the Minister join me in applauding initiatives such as this, which will help to deliver Welsh Labour's commitment to create 100,000 new apprenticeships in Wales during this Assembly term? Does she also agree that delivering apprenticeships funded by the public purse - and by that I mean both Welsh Government and European funding - through further education colleges like Merthyr could revitalise the further education sector as well as delivering best value for money by reinvesting in the public sector?
Welsh: A gaf i ddiolch i'r Gweinidog am ei datganiad? Weinidog, cwrddais yn ddiweddar â phennaeth coleg Merthyr ac roedd ein deialog yn cynnwys trafodaethau ar raglenni prentisiaeth a gyflwynir ar y cyd â chyflogwyr megis General Dynamics ym Merthyr, sydd, gan weithio mewn partneriaeth â choleg Merthyr, yn creu dwy raglen prentisiaeth pob oed newydd yn cychwyn ym mis Medi 2016, pan fydd yr aelodau staff cyntaf yn dechrau ar eu cyflogaeth yn y cyfleuster hwnnw. Bydd y prentisiaethau hynny mewn gweithgynhyrchu, peirianneg a phrentisiaethau ffitiwr/crefft mecanyddol. A wnaiff y Gweinidog ymuno â mi i gymeradwyo cynlluniau fel hwn, a fydd yn helpu i gyflawni ymrwymiad Llafur Cymru i greu 100,000 o brentisiaethau newydd yng Nghymru yn ystod tymor y Cynulliad hwn? A yw hi hefyd yn cytuno y gallai cyflwyno prentisiaethau a ariennir gan bwrs y wlad - ac wrth hynny rwy'n golygu cyllid Llywodraeth Cymru ac Ewrop - drwy golegau addysg bellach fel Merthyr adfywio'r sector addysg bellach yn ogystal â chyflwyno gwerth gorau am arian drwy ailfuddsoddi yn y sector cyhoeddus?
English: Yes, I'm very happy to agree with the Member for Merthyr Tydfil that that scheme is very good. I'm familiar with it. I visited the college myself in the previous Assembly to have a look at some of the good schemes there. What is clear as well is that we have a number of employers who are very persuaded of the need for good-quality professional training, both for apprenticeships and for work-based learning in general. But we do have an uphill struggle, and the UK Commission for Employment and Skills' last report - because, unfortunately, it's now been abolished by the current Government - . The UKCES' very useful last report showed us that, where employers do train in Wales, they are training more in Wales and they have higher quality training. But we aren't making very many inroads into the number of employers that train - the large number of them who don't train. So, we will be redoubling our efforts to reach out to the employers through the regional skills partnerships and the chambers of commerce and the Federation of Small Businesses and a number of other partners to bring as many of those employers into this fold as possible.
Welsh: Ydw, rwy'n hapus iawn i gytuno â'r Aelod dros Ferthyr Tudful fod y cynllun hwnnw yn dda iawn. Rwy'n gyfarwydd ag ef. Ymwelais â'r coleg fy hun yn y Cynulliad blaenorol i gael golwg ar rai o'r cynlluniau da yno. Yr hyn sy'n amlwg, yn ogystal yw bod gennym nifer o gyflogwyr sy'n argyhoeddedig o'r angen am hyfforddiant proffesiynol o ansawdd da, ar gyfer prentisiaethau ac ar gyfer dysgu yn y gwaith yn gyffredinol. Ond mae talcen caled o'n blaenau, ac mae adroddiad olaf Comisiwn y DU dros Gyflogaeth a Sgiliau - oherwydd, yn anffodus, mae bellach wedi ei ddiddymu gan y Llywodraeth bresennol - . Roedd adroddiad diwethaf defnyddiol iawn Comisiwn y DU dros Gyflogaeth a Sgiliau yn dangos i ni, lle mae cyflogwyr yn hyfforddi yng Nghymru, maent yn hyfforddi mwy yng Nghymru, ac mae ganddynt hyfforddiant o ansawdd uwch. Ond nid ydym yn ennill llawer iawn o dir o ran nifer y cyflogwyr sy'n hyfforddi - y nifer fawr ohonynt nad ydynt yn hyfforddi. Felly, byddwn yn cynyddu ein hymdrechion i estyn allan at y cyflogwyr drwy'r partneriaethau sgiliau rhanbarthol a'r siambrau masnach a Ffederasiwn y Busnesau Bach a nifer o bartneriaid eraill i ddwyn cymaint o'r cyflogwyr hynny i mewn i'r gorlan hon ag y bo modd.
English: Thank you, Minister, for the statement. Returning to the question of the apprenticeship levy for a moment, you referred to it as an employer tax in your statement. Is there any analysis of the potential risk to jobs in Wales of this levy on employers, being mindful that the point of apprenticeship, of course, is to get people into high-skilled, decently paid jobs?
Welsh: Diolch, Weinidog, am y datganiad. Gan ddychwelyd at gwestiwn yr ardoll brentisiaeth am eiliad, cyfeiriasoch ato fel treth cyflogwr yn eich datganiad. A oes unrhyw ddadansoddiad o'r risg bosibl i swyddi yng Nghymru a achosir gan yr ardoll hon ar gyflogwyr, gan gofio mai pwynt prentisiaeth, wrth gwrs, yw cael pobl i mewn i swyddi sgiliau uchel, am gyflog gweddus?
English: We haven't got that, yet. Those of us who were present in the previous Assembly will know that we took a legislative consent motion through to allow HMRC to collect data in Wales and to data share it with us. At the moment, HMRC are the only people in possession of those data and we're in negotiation with them around the costs of releasing those data to us. However, we do know, in conversation with officials from the UK Government, that it's proved to be as difficult as we thought it might be, and more difficult than they thought it might be, to correctly identify who works and lives in Wales, because, obviously, we have a very porous border, which many Members will be aware of. We are continuing to push the UK Government very heavily on this, but it has to be said that, even in the English scheme, as proposed, they are clearly replacing moneys that used to be funded through general taxation with moneys now funded through this very specific employers tax.
Welsh: Nid oes gennym hynny, hyd yma. Bydd y rhai hynny ohonom a oedd yn bresennol yn y Cynulliad blaenorol yn gwybod ein bod wedi pasio cynnig cydsyniad deddfwriaethol i ganiatáu i Gyllid a Thollau EM gasglu data yng Nghymru ac i rannu data â ni. Ar hyn o bryd, Cyllid a Thollau EM yw'r unig bobl sydd â'r data hwnnw ac rydym mewn trafodaethau gyda hwy ynglŷn â chostau rhyddhau'r data hwnnw i ni. Fodd bynnag, rydym yn gwybod, wrth sgwrsio â swyddogion o Lywodraeth y DU, ei fod wedi bod mor anodd ag yr oeddem ni'n tybio y gallai fod, ac yn fwy anodd nag yr oedden nhw yn meddwl y gallai fod, i nodi'n gywir pwy sy'n gweithio ac yn byw yng Nghymru, oherwydd , yn amlwg, mae gennym ffin hydraidd iawn, a bydd llawer o'r Aelodau yn ymwybodol o hynny. Rydym yn parhau i wthio Llywodraeth y DU yn drwm iawn ar hyn, ond mae'n rhaid dweud, hyd yn oed yn y cynllun yn Lloegr, fel y'i cynigir, maent yn amlwg yn disodli arian a arferai gael ei ariannu trwy drethi cyffredinol gydag arian a ariennir bellach trwy'r dreth cyflogwyr benodol iawn hon.
English: I wish to congratulate our Minister and the Welsh Government on the continuing strategic commitment to the apprenticeship agenda in securing a more prosperous and resilient and equal Wales. I'm also very proud to have been elected on our manifesto pledge of around 100,000 new apprenticeships, and that's further to the success of Jobs Growth Wales. I also very much welcome the cross-party consensus that I've heard again today over the importance of the apprenticeships programmes, but there's a very real risk that's staring us in the face, and it's already been articulated today. Although I share very much the concerns over the apprenticeship levy, I need to state that 94,000 apprenticeships, as you are aware, over the next four years, are to be supported by £83 million-worth of EU social funds. Does the Minister believe that removal of European funding from Wales via a vote to leave will indeed, as the party opposite wish to see, put at risk such valued and life-changing apprenticeship programmes and consequently put at risk the entire Welsh economy?
Welsh: Hoffwn longyfarch ein Gweinidog a Llywodraeth Cymru ar yr ymrwymiad strategol parhaus i'r agenda brentisiaeth wrth sicrhau Cymru fwy ffyniannus a chydnerth a chyfartal. Rwyf hefyd yn falch iawn o fod wedi cael fy ethol ar ein haddewid maniffesto o tua 100,000 o brentisiaethau newydd, ac mae hynny y tu draw i lwyddiant Twf Swyddi Cymru. Rwyf hefyd yn croesawu'n fawr iawn y consensws trawsbleidiol yr wyf wedi ei glywed eto heddiw dros bwysigrwydd y rhaglenni prentisiaethau, ond mae perygl gwirioneddol sy'n amlwg iawn, ac mae eisoes wedi ei fynegi heddiw. Er fy mod yn sicr yn rhannu'r pryderon ynghylch yr ardoll brentisiaeth, mae angen i mi ddatgan y bydd 94,000 o brentisiaethau, fel y gwyddoch, yn ystod y pedair blynedd nesaf, yn cael eu cefnogi gan werth £83 miliwn o gronfeydd cymdeithasol yr UE. A yw'r Gweinidog yn credu y bydd cael gwared ar arian Ewropeaidd o Gymru drwy bleidlais i adael, mewn gwirionedd, fel y mae'r blaid gyferbyn yn dymuno ei weld, yn peryglu'r rhaglenni prentisiaeth gwerthfawr o'r fath sy'n newid bywydau ac, o ganlyniad yn peryglu economi Cymru gyfan?
English: I do entirely agree that the loss of European structural and social funding to the apprenticeship programme would be a grievous blow to Wales, but I'd like to take it a bit further than just the money. As I said in my previous answer to Llyr, actually, we've benefitted hugely from sharing good practice across Europe and from being able to be part of the European family in terms of developing good vocational training programmes. We've visited several countries in Europe that have excellent vocational training programmes. Members may be familiar with the dual qualification programmes in Germany, for example. There are excellent examples in Holland and a number of others that we were able to take advantage of. Indeed, in shaping our own very successful apprenticeship programme, we've taken account of those very good examples. I think that's another reason for not wanting to be an isolated little island on the edge of a very big continent.
Welsh: Rwy'n cytuno'n llwyr y byddai colli arian strwythurol a chymdeithasol Ewrop i'r rhaglen brentisiaeth yn ergyd ddifrifol i Gymru, ond hoffwn i fynd â hyn ychydig ymhellach na dim ond yr arian. Fel y dywedais yn fy ateb blaenorol i Llyr, mewn gwirionedd, rydym wedi elwa'n aruthrol ar rannu arfer da ar draws Ewrop ac o allu bod yn rhan o'r teulu Ewropeaidd o ran datblygu rhaglenni hyfforddiant galwedigaethol da. Rydym wedi ymweld â nifer o wledydd yn Ewrop sydd â rhaglenni hyfforddiant galwedigaethol ardderchog. Efallai fod yr aelodau yn gyfarwydd â'r rhaglenni cymhwyster deuol yn yr Almaen, er enghraifft. Mae enghreifftiau rhagorol yn yr Iseldiroedd a nifer o rai eraill yr oeddem yn gallu manteisio arnynt. Yn wir, wrth lunio ein rhaglen brentisiaeth lwyddiannus iawn ein hunain, rydym wedi ystyried yr enghreifftiau da iawn hynny. Rwy'n credu bod hwnnw'n rheswm arall dros beidio â bod eisiau bod yn ynys fach anghysbell ar ymyl cyfandir mawr iawn.